Foto: TASS Ukrainadagi urush Rossiya maxsus topshiriqli kuchlarini sezilarli darajada zaiflashtirdi, deb xabar bermoqda The Washington Post (WP) tarmoqqa sizdirilgan AQSh maxfiy hujjatlariga tayanib. AQSh rasmiylarining fikricha, Rossiya harbiy qo‘mondonligi maxsus topshiriqli kuchlarga haddan tashqari ko‘p tayangan hamda ularni halok bo‘lganlar va yaralanganlar tufayli katta yo‘qotishlarga uchragan ilg‘or piyoda qo‘shinlar tarkibiga kiritgan. Mutaxassislar fikriga ko‘ra, Rossiya maxsus topshiriqli kuchlarining ba’zi brigadalari jangovar qobiliyatining 90 foizidan 95 foizigacha zaiflashgan. Sizib chiqqan hujjatlarda Ukrainada qancha rossiyalik qo‘mondon o‘ldirilgani yoki yaralangani aytilmagan. Biroq, qo‘lga kiritilgan razvedka ma’lumotlariga tayanib aytilishicha, faqat bitta - 346-bo‘linma «deyarli butun brigadani yo‘qotgan, unda 900 nafar harbiy xizmatchidan atigi 125 nafari xizmatda qolgan».